Title: Vinduer - veileder mot overflateskader og riper.pdf
Glass og Fasadeforeningen anbefaler at glassoverflater blir beskyttet i byggeperioden fram til alle arbeider, som kan påvirke glassets overflate mekanisk eller ved forurensning, er ferdigstilt. Dette vil redusere risiko for å påføre glasset overflateskader og forenkle sluttrengjøring. Om ikke glassoverflatene tildekkes på en tilfredsstillende måte fram til sluttrengjøring, anbefaler Glass og Fasadeforeningen at glass regelmessig rengjøres i byggeperioden. Uten at glassoverflatene er beskyttet vil støv og tilgrising i byggeperioden legge seg på glassoverflatene. Dette kan bidra til dannelse av kjemiske reaksjoner eller flekker som kan skade glassoverflaten og uansett øke risikoen for skader ved rengjøring. Ved sveise- og smergelarbeid, bruk av sement og mørtel, sandblåsing, sprøytemaling eller lignende i nærheten av glass, skal glassoverflatene alltid tildekkes eller på annen måte beskyttes.Betong og betong-/sementholdig vann kan føre til anløpning av glasset.